Skeiðið byrjar í september og endar í mai 2018, og hetta tíðarskeiði savnast luttakararnir átta ferðir. Skeiðið verður hildið á Hotel Runavík. Byrjað verður hóskvøld, og skeiðið endar leygardag seinnapart. Íroknað kostnaðin fyri skeiðið er sjálvandi eisini matur og gisting. Orðið "agape" merkir Guds treytaleysi kærleiki Agape byrjaði sítt virksemi í 1998 tá fólk úr Agape í Danmark vórðu biðin um at koma higar, til Føroyar, at hava ársskeið í sálarrøkt og familjuráðgeving. Hetta ársskeið hevur nú koyrt umaftur í fleiri ár, og hevur verið til gagns og gleði fyri nógv, og ger luttakaran føran fyri at verða ein tilvitaður næsti, í sínum umhvørvi. Umframt ársskeiðið skipar Agape eisini fyri undirvísing og evnisdøgum, bæði einstøk kvøld og vikuskiftir við evnum, sum viðgera okkara kenslulív, og alt hvat tað inniber, bæði við løttum og tungum evnum.